ปวดมา 2-3 วันแล้วค่ะ ปวดทั้งสองข้างของสะดือแต่รู้สึกค่อนไปทางขวามากกว่าค่ะ เวลากดลงไปจะรู้สึกเจ็บ ไม่ใช่อาการของไส้ติ่งใช่มั้ยคะ วันนี้ไปหาแล้วได้ยาลดกรดมาค่ะ ถ้าไม่เกี่ยวข้องกับไส้ติ่งแล้วทานยาลดกรดกี่วันจะเริ่มหายคะ ขอบมากค่ะ
สวัสดีค่ะอาการปวดท้องเกิดได้จากหลายสาเหตุค่ะ โดยตำแหน่งที่ปวดทั้งสองข้างของสะดือและค่อนไปทางขวา โดยไม่ได้มีไข้และเป็นมา 2-3 วัน อาจเกิดได้จากความผผิดปกติของระบบย่อยอาหาร ภาวะท้องผูก อาหารไม่ย่อย กระเพาะอาหารอักเสบ ลำไส้อักเสบ นอกจากนี้ยังเกิดอวัยวะอื่นๆ ที่อยู่ใกล้เคียงได้ เช่น ไส้ติ่ง รังไข่ ตับและตับอ่อน เป็นต้นการวินิจฉัยควรได้รับการซักถามประวัติอาการที่พบร่วมกับการตรวจร่างกายโดยแพทย์จะสามารถบอกสาเหตุคล่าวๆ ของอาการได้ค่ะ และคุณอาจจะให้ยามารักษาและติดตามประเมินอาการซ้ำหากอาการไม่ดีขึ้นสำหรับอาการของไส้ติ่งอักเสบมักจะมีไข้ ปวดท้องน้อยด้านขวา ปวดมาก คลื่นไส้อาเจียน หากไม่ได้รับการรักษามักจะปวดมากขึ้นเรื่อยๆค่ะอย่างไรก็ตามหากได้รับการดูแลรักษาแล้วอาการไม่ดีขึ้นแนะนำให้กลับไปตรวจซ้ำอีกทีค่ะขอให้อาการดีขึ้นโดยเร็วค่ะ